মন্ত্রী চলে গেলেন পাকশালে। জিজ্ঞাসা করলেন রাজাকে ভাজা মাছ উল্টে খেতে কে দেখেছে ? আরো বললেন যে, যে দেখেছে তার চোখ দুটো তপ্ত সাঁড়াশি দিয়ে তুলে ফেলতে হবে। যারা হাজির ছিলো তারা বললো যে তারা কেউই রাজাকে ভাজা মাছ উল্টে খেতে দ্যাখেনি। তবে যে পরিবেশন করে থাকে সে নিশ্চয়ই দেখে থাকবে। ডাকা হলো তাকে। সব শুনে সে হাউ মাউ করে কাঁদতে কাঁদতে রাজার পায়ের ওপর আছড়ে পড়লো। সে মারা গেলে তার বাচ্চা কাচ্চা না খেয়ে মরবে। ধমকে উঠলেন রাজা,  - বুড়ো রাজাকে ভাজা মাছ  উল্টে খেতে দেখেছো ?  - আজ্ঞে মহারাজ, না মহারাজ, বাচ্চাগুলো সব ছোট ছোট - মোটে দশজন . . .  - চোপ ! তাহলে কে দেখেছে ?  - আমি তো জানিনে মহারাজ। আমি সে সময় ওখানে ছিলাম না, রান্নাঘরের মধ্যে ছিলাম। তা বামুন ঠাকুর হয়তো দেখে থাকবে।  - বামুন ঠাকুর ? হুঁ, মন্ত্রী ! ডাকো ঠাকুরকে।